മുൻ ഇന്ത്യൻ നായകൻ എംഎസ് ധോണി 2019 ഏകദിന ലോകകപ്പ് കളിക്കുമോ എന്ന ചർച്ച പൊടിപൊടിക്കുകയാണ് . ഫോമില്ലായ്മയും ടി20 ടീമിൽനിന്ന് പുറത്താക്കപ്പെട്ടതുമാണ് ധോണിയുടെ ലോകകപ്പ് പങ്കാളിത്തത്തിൽ സംശയം ഉയരാൻ കാരണം . എന്നാൽ ധോണി ലോകകപ്പിനുണ്ടാകുമെന്ന സൂചനയാണ് മാനേജറും ഉറ്റ സുഹൃത്തുമായ അരുൺ പാണ്ഡെ നൽകുന്നത് . ലോകകപ്പ് കളിക്കുക ധോണിയുടെ ദീർഘകാല മോഹമാണ് . ലോകകപ്പിൽ താരത്തെക്കാൾ മാർഗദർശിയുടെ റോളാകും ധോണിക്ക് . മികച്ച നായകനായി മാറാൻ കോലിക്കാവശ്യമായ സമയം ധോണി നൽകിയിട്ടുണ്ട് . ധോണിയുടെ പദ്ധതികളിൽ ഇതുവരെ മാറ്റമൊന്നുമില്ലെന്നും അരുൺ പാണ്ഡെ പറഞ്ഞു . 2014ൽ ടെസ്റ്റിലും രണ്ട് വർഷങ്ങൾക്ക് ശേഷവും ഏകദിന - ടി20 ഫോർമാറ്റുകളിലും കോലി ധോണിയിൽ നിന്ന് നായകസ്ഥാനം ഏറ്റെടുക്കുകയായിരുന്നു .